als_Latn dik_Latn sag_Latn
I pari që ka votuar mëngjesin e 25 qershorit ka qenë kryetari i Komisionit Qendror të Zgjedhjeve, Klement Zguri. Ai ka votuar në liceun artistik Jordan Misja në orën 6:55, pra pesë minuta para fillimit zyrtar të procesit të votimit dhe më pas ka dhënë një mesazh për të gjithë qytetarët për të marrë pjesë në zgjedhje.
“Vetë demokracia është votë është pjesëmarrje, shqiptarët sot kanë nevojë për demokraci. I bëj thirrje shqiptarëve të dalin pasivisht në votime dhe ta ushtrojnë këtë të drejtë të tyre, është e drejtë kushtetuese. Kjo është demokracia, shpresoj që zgjedhjet të zhvillohen në qetësi dhe me transparencë dhe komisionerët ta administrojnë mirë”, u shpreh Zguri.
Ai gjithashtu tha se KQZ ka bërë gati në një kohë rekord të gjithë infrastrukturën e nevojshme për zgjedhjet. “E kemi thënë se KQZ në një kohë rekord sigurisht brenda kërkesa të ligjit ka bërë gati përgatitjen e zgjedhjeve. Fleta e votimit është e thjeshtë dhe shumë e kuptueshme duke qenë se edhe subjektet zgjedhore janë shumë më pak se vitet e kaluara”, përfundoi mesazhin e tij Klement Zguri duke iu uruar të gjithë besimtarëve edhe festën e Bajramit, që përkon me ditën e zgjedhjeve./Tiranapost.al
als_Latn als_Latn als_Latn